Carantina, ridicată de joi seară în trei localități din Ilfov.
Orașul Otopeni și comunele Berceni și Dobroești ies, începând de joi seara, din carantină. Anunțul a fost făcut de Prefectura Ilfov.
Începând de joi, ora 22.00, comuna Berceni, cu satul aparținător Berceni, comuna Dobroești, cu satele aparținătoare Dobroești și Fundeni și orașul Otopeni ies din carantină.Incidenţa COVID-19 la mia de locuitori este joi în Berceni de 5,95, în Dobroești de 5,23, iar în Otopeni de 5,59.Miercuri a fost ridicată carantina și în localităţile Baloteşti, Mogoşoaia şi Ştefăneştii de Jos, județul Ilfov, însă s-a prelungit cu 7 zile, de marți, pentru localităţile Ciorogârla, Corbeanca, Măgurele şi Clinceni.